Avaldsnes prestegjeld

Avaldsnes prestegjeld var et prestegjeld tilhørende Karmøy prosti. Det omfattet sogn i Karmøy kommune i Rogaland fylke, og hovedkirken var Avaldsnes kirke.

Avaldsnes' kirkesogn er nå en del av Karmøy kirkelige fellesråd, og underlagt Karmøy prosti i Stavanger bispedømme i Den norske kirke.

Historikk 

Qgvaldsness sókn (norrønt) har sin opprinnelse fra kristningen av landet. Avaldsnes prestegjeld går tilbake til førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden, og besto fra denne tiden av hovedsognet Avaldsnes.

Prestegjeldet er i 1620 omtalt i Graagaas som Aulsznes Præstegjeld under Carmsunds Prouistij. Ved kgl.res. av 6. mai 1682 ble prestegjeldet overført til det nye Christianssands stift.

Avaldsnes prestegjeld dannet grunnlaget for Avaldsnæs med Kopervik formannskapsdistrikt, som ble opprettet i 1837.

Ved kgl.res. av 21. november 1855 ble strandstedet Kopervik opprettet som eget sogn i Avaldsnes prestegjeld, og ved kgl.res. av 26. november 1887 ble Kopervik prestegjeld ble opprettet som eget sognekall, med virkning fra 1. januar 1888. Det ble dannet av Kopervik hovedsogn og Åkra annekssogn fra Skudenes prestegjeld.

Ved kgl.res. av 12. desember 1892 ble Førdesfjorden sogn opprettet i Avaldsnes prestegjeld, med virkning fra 1. januar 1893. Ved kgl.res. av 22. februar 1963 ble Førdesfjorden overført fra Avaldsnes til Tysvær prestegjeld, med virkning fra 1. januar 1969.

Prestegjeldet inngikk i det nye Stavanger bispedømme fra 1. januar 1925.

Ved kgl.res. av 24. september 1982 ble Norheim sogn og prestegjeld opprettet, med virkning fra 1. januar 1983. Det omfattet områdene av Torvastad og Avaldsnes prestegjeld beliggende øst for Karmsundet i Karmøy kommune.

Ved avviklingen bestod Avaldsnes prestegjeld av menigheten i Avaldsnes.

Fra 2004 ble prestegjeldene som administrativ enhet faset ut av Den norske kirke, og fra 2012 gikk de også ut av lovverket.

Referanser

Karmøys historie
Religion i Rogaland
Prestegjeld i Stavanger bispedømme